**ΕΝΗΜΕΡΩΤΙΚΟ ΣΗΜΕΙΩΜΑ ΠΡΟΓΡΑΜΜΑΤΟΣ**

**ΕΡΤ2 – Ενημερωτικό σημείωμα προγράμματος**

**Σας ενημερώνουμε ότι το πρόγραμμα της ΕΡΤ2 έχει ως εξής:**

**ΤΕΤΑΡΤΗ 8/6/2022, στις 00:10**

**ΞΕΝΗ ΣΕΙΡΑ: «ΒΑΣΙΛΙΣΣΕΣ» (QUEENS / REINAS) (Ε) Κ16 GR live streaming & διαθέσιμο στο ΕΡΤFLIX**

**Ιστορική δραματική μίνι σειρά, συμπαραγωγής Ισπανίας-Αγγλίας 2017.**

**Σκηνοθεσία:** Μανουέλ Καμπάγιο - Χοσέ Λουίς Μορένο.

**Παίζουν:** Ολίβια Τσένερι, Ρεμπέκα Σκοτ, Ματ Μακλίρ, Χάρι Τζάρβις, Κρίσπιν Ρέντμαν, Κάρλος Καμίνο, Αντριάν Καστινιέιρας.

Στο ζενίθ της Αναγέννησης, δύο γυναίκες, βασίλισσες και οι δύο, έρχονται αντιμέτωπες σε θρησκευτικά, πολιτικά αλλά και προσωπικά ζητήματα.

Πρόκειται για τη Μαρία Α΄ της Σκοτίας και την Ελισάβετ Α΄ της Αγγλίας.

**Eπεισόδιο** **1ο:** **«Βασίλειο χωρισμένο στα δύο»**

Τον Αύγουστο του 1561, μια 19άχρονη πανέμορφη γυναίκα κατεβαίνει από ένα εντυπωσιακό πλοίο. Είναι η Μαίρη Στιούαρτ, η νέα βασίλισσα της Σκοτίας και είναι καθολική. Φτάνει στη Σκοτία, σ’ ένα βασίλειο όπου μαίνονται οι συγκρούσεις μεταξύ ευγενών και θρησκευτικών ηγετών και το κίνημα των Προτεσταντών προσπαθεί να επικρατήσει.

Η βασίλισσα Ελισάβετ Α΄, η ανύπαντρη επικεφαλής της Αγγλικανικής Εκκλησίας, την παρακαλεί να αποποιηθεί το δικαίωμά της στον βρετανικό θρόνο.

**ΠΕΜΠΤΗ 9/6/2022, στις 23:30**

**ΞΕΝΗ ΣΕΙΡΑ: «ΒΑΣΙΛΙΣΣΕΣ» (QUEENS / REINAS) (Ε) Κ16 GR live streaming & διαθέσιμο στο ΕΡΤFLIX**

**Ιστορική δραματική μίνι σειρά, συμπαραγωγής Ισπανίας-Αγγλίας 2017.**

**Eπεισόδιο 2ο: «Γάμος: Πράξη εχθρική»**

Η βασίλισσα Μαρία της Σκοτίας έχει αρχίσει να αναζητεί σύζυγο και διερευνά την πιθανότητα ενός γάμου με τον Ντον Κάρλος, γιο του βασιλιά Φιλίππου Β΄ της Ισπανίας.

Η βασίλισσα Ελισάβετ καθιστά σαφές ότι ένας τέτοιος γάμος θα θεωρηθεί εχθρική πράξη.

Η Μαρία εστιάζει στον εξάδελφό της, Ερρίκο Στιούαρτ, ή λόρδο Ντάρνλεϊ, διότι και εκείνος είναι καθολικός, ενώ εντείνονται οι συγκρούσεις με τους προτεστάντες της Σκοτίας.

**ΔΕΥΤΕΡΑ 13/6/2022, στις 24:00**

**ΞΕΝΗ ΣΕΙΡΑ: «ΒΑΣΙΛΙΣΣΕΣ» (QUEENS / REINAS) (Ε) Κ16 GR live streaming & διαθέσιμο στο ΕΡΤFLIX**

**Ιστορική δραματική μίνι σειρά, συμπαραγωγής Ισπανίας-Αγγλίας 2017.**

**Eπεισόδιο** **3ο:** **«Ένας διάδοχος για τον θρόνο»**

Η Μαρία Στιούαρτ αποφασίζει να παντρευτεί τον λόρδο Ντάρνλεϊ. Όπως η Μαρία, έτσι κι εκείνος είναι εγγονός της βασίλισσας Μαργαρίτας Τιδόρ και έχει δικαίωμα στον Αγγλικό Θρόνο. Καχυποψία και μίσος κυριαρχούν στη σχέση της Μαρίας με την Ελισάβετ.

Ο γάμος τελείται και η Μαρία μένει έγκυος. Αποκτώντας απόγονο, ενισχύει τα δικαιώματά της στον Αγγλικό Θρόνο.

**ΤΡΙΤΗ 14/6/2022, στις 23:40**

**ΞΕΝΗ ΣΕΙΡΑ: «ΒΑΣΙΛΙΣΣΕΣ» (QUEENS / REINAS) (Ε) Κ16 GR live streaming & διαθέσιμο στο ΕΡΤFLIX**

**Ιστορική δραματική μίνι σειρά, συμπαραγωγής Ισπανίας-Αγγλίας 2017.**

**Eπεισόδιο 4ο:** **«Αυτοκρατορία σε αναβρασμό»**

Ο γάμος της Μαρίας με τον λόρδο Ντάρνλεϊ βρίσκεται στα πρόθυρα της καταστροφής. Εκείνος είναι συνεχώς μεθυσμένος, θυμωμένος και βίαιος.

Στο μεταξύ, η εγκυμοσύνη της Μαρίας και η γέννηση του γιου της Ιάκωβου, απειλούν να προκαλέσουν ανακατατάξεις τόσο στην Αγγλία όσο και σε ολόκληρη την Ευρώπη.

O βασιλιάς Φίλιππος Β΄ ανησυχεί για την άνοδο των προτεσταντών στην Ισπανία και τους ρίχνει στα δίχτυα της Ιεράς Εξέτασης.

**ΤΕΤΑΡΤΗ 15/6/2022, στις 24:00**

**ΞΕΝΗ ΣΕΙΡΑ: «ΒΑΣΙΛΙΣΣΕΣ» (QUEENS / REINAS) (Ε) Κ16 GR live streaming & διαθέσιμο στο ΕΡΤFLIX**

**Ιστορική δραματική μίνι σειρά, συμπαραγωγής Ισπανίας-Αγγλίας 2017.**

**Eπεισόδιο** **5ο:** **«Εραστές και αντίπαλοι»**

Ο βασιλιάς της Ισπανίας Φίλιππος Β΄ διευρύνει τον πόλεμο εναντίον του προτεσταντισμού.

Ένας αστρολόγος ενημερώνει την Ελισάβετ ότι πρέπει να περιμένει βία και αιματοχυσία στη Σκοτία.

Στο μεταξύ, κάποιοι δολοφονούν τον λόρδο Ντάρνλεϊ. Ο εραστής της Μαρίας, Ιάκωβος Χέπμπουρν, κόμης του Μπόθγουελ δικάζεται και αθωώνεται.

Την ώρα που παντρεύεται τη Μαρία, ο αδελφός της φτάνει στη Σκοτία με στρατιώτες που χρηματοδοτεί η Ελισάβετ.

**ΠΕΜΠΤΗ 16/6/2022, στις 23:50**

**ΞΕΝΗ ΣΕΙΡΑ: «ΒΑΣΙΛΙΣΣΕΣ» (QUEENS / REINAS) (Ε) Κ16 GR live streaming & διαθέσιμο στο ΕΡΤFLIX**

**Ιστορική δραματική μίνι σειρά, συμπαραγωγής Ισπανίας-Αγγλίας 2017.**

**Eπεισόδιο 6ο: «Εξορία»**

Τα μαχαίρια έχουν βγει για τη Μαρία. Οι στρατιώτες την εγκαταλείπουν. Οι εισβολείς μεταφέρουν μια πρόταση της Ελίζαμπεθ. Να διαλύσει τον γάμο της με τον Μπόθγουελ.

Η Μαρία το σκάει και προσπαθεί να κερδίσει χρόνο. Οι διαπραγματεύσεις, όμως, δεν εξελίσσονται όπως θα επιθυμούσε.

Ενώ η Ελισάβετ δέχεται πιέσεις από την Ισπανία, η Μαρία και οι υποστηρικτές της κάνουν άλλη μία τολμηρή κίνηση.